text: Arbejdsgivere: Kommuner holder ledige væk fra arbejdsmarked
  12 oktober 2015 kl. 15.42
  De kommunale jobcentre er med til at holde arbejdsløse væk fra arbejdsmarkedet, mener Dansk Arbejdsgiverforening.
  I Hedensted vurderer kommunen kun, at 14 pct. af borgere på kontanthjælp er parate til at tage et arbejde.
  Det er et ”meget skidt signal” til personer på kontanthjælp, lyder det fra Dansk Arbejdsgiverforening.
  Jørgen Bang-Petersen, kontorchef i Dansk Arbejdsgiverforening, siger til TV SYD:
  - Det er jo et signal om, at man i Hedensted ser lidt for pessimistisk på arbejdsmarkedet. Og at man bør gøre sig større anstrengelse for at hjælpe de ledige til at finde job på et stort arbejdsmarked, der også rækker ud over Hedensted Kommune.
  Job-centrene bør efter DAs mening være meget mere optimistiske  på de lediges vegne.
  Chefkonsulenten får støtte af Mette Bock fra Liberal Alliance. I TV SYD mandag aften understreger hun, at alle er forpligtet til at yde en indsats for kontanthjælpen. Lille eller stor. 
  Se mere i TV SYD kl. 19:30.
  
  